open-index/open-wikipedia-markdown huggingface dataset:
1739 Μέγιερμαν

Ο **Μέγιερμαν (Meyermann)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,727. Ανακαλύφθηκε το 1939 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Μπρούνο Μέγιερμαν (*Bruno Meyermann*, 1876-1963).

## Φυσικά χαρακτηριστικά
Τα κυρίως φυσικά χαρακτηριστικά του Μέγιερμαν είναι άγνωστα. Ο Μέγιερμαν περιστρέφεται γύρω από τον εαυτό του μία φορά κάθε 2 ώρες 49 λεπτά και 19 δευτερόλεπτα, μια γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μεγιερμαν
TLC: Tables, Ladders & Chairs

Το **Tables, Ladders & Chairs ή T.L.C.** (ελλ. τραπέζια, σκάλες και καρέκλες) είναι ένα ετήσιο Pay Per View της εταιρείας επαγγελματικής πάλης WWE που οφείλει το όνομά του, στο ομώνυμο είδος αγώνα, με τραπέζια, σκάλες και καρέκλες. 

## Ιστορία

Το συγκεκριμένο pay-per-view υπάρχει από το 2009 και αντικατέστησε το Armagedon. Γίνεται κάθε Δεκέμβριο από τότε και είναι το τελευταίο PPV του χρόνου για την εταιρεία του WWE. Έχει πραγματοποιηθεί το 2009, το 2010 και το 2011.

## Ιδιαιτερότητα

Όλοι οι αγώνες την συγκεκριμένη βραδιά, είναι με Τραπέζια, Σκάλες και Καρέκλες, όπως είναι και η ονομασία του στα ελληνικά, ή αγώνες με όλα μαζί. 

### Είδη Αγώνα

* **Αγώνας με Καρέκλες:** Οι καρέκλες υπάρχουν σαν επιτρεπόμενο όπλο και απλά πρέπει να νικήσει κάποιος με τους συνηθισμένους κανόνες.

* **Αγώνας με Τραπέζια:** Στο συγκεκριμένο αγώνα, ηττημένος είναι εκείνος που θα σπάσει με το σώμα του ένα τραπέζι.

* **Αγώνας με Σκάλες:** Σε ένα τέτοιο αγώνα, πάνω από το ρινγκ είναι κρεμασμένο το έπαθλο και νικητής είναι όποιος το ξεκρεμάσει πρώτος, φτάνοντάς το με σκάλα φυσικά.

* **Αγώνας με Τραπέζια, Σκάλες και Καρέκλες:** Νικητής συνήθως είναι όποιος ξεκρεμάσει το έπαθλο, με σκάλα. Τραπέζια και καρέκλες, χρησιμοποιούνται σαν όπλα.

## Παραπομπές



Κατηγορία:Επαγγελματική Πάλη
1738 Όστερχοφ

Ο **Όστερχοφ (Oosterhoff)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,39. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά του προς τιμή του συμπατριώτη του αστρονόμου Π. Τ. Όστερχοφ.

Κοντά στο περιήλιό του ο Όστερχοφ εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη Άρη.

## Φυσικά χαρακτηριστικά
Η μέση  διάμετρος του Όστερχοφ εκτιμάται σε 11 χιλιόμετρα περίπου. Ο φασματικός τύπος του είναι **S** (λιθώδης). Ο Όστερχοφ περιστρέφεται γύρω από τον εαυτό του μία φορά κάθε 4 ώρες 26 λεπτά και 55 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οστερχοφ
1740 Πάαβο Νούρμι

Ο **Πάαβο Νούρμι (Paavo Nurmi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,204. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού αθλητή Πάαβο Νούρμι, ο οποίος είχε γεννηθεί στο Τούρκου.

## Φυσικά χαρακτηριστικά
Ο φασματικός τύπος του Πάαβο Νούρμι είναι **F**.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πααβο Νουρμι
Χίλο

Το **Χίλο** (αγγλικά: *Hilo*) είναι η μεγαλύτερη πόλη του νησιού Χαβάη, καθώς και έδρα της Κομητείας Χαβάη, που ταυτίζεται με το νησί. Το 2010 το Χίλο είχε πληθυσμό 43.263 κατοίκους. Είναι το κύριο λιμάνι του νησιού και βρίσκεται στο βάθος του κόλπου του Χίλο, στο ανατολικό τμήμα του νησιού. Γεωλογικά, τα πετρώματα του εδάφους του Χίλο ανήκουν σε ηφαιστειακά αναβλήματα του Μάουνα Λόα και του Μάουνα Κέα. Λόγω της θέσης του τόσο στο βάθος ενός κόλπου με σχήμα χωνιού, όσο και στην πλαγιά του Μάουνα Λόα, το Χίλο κινδυνεύει από τσουνάμι και από ροές λάβας από το Μάουνα Λόα, όπως συνέβη το 1984.

Το Χίλο εξυπηρετείται από το διεθνές αεροδρόμιο του Χίλο. Επίσης στο Χίλο βρίσκεται το Πανεπιστήμιο της Χαβάης στο Χίλο και το κέντρο αστρονομίας της Χαβάης Ίμιλοα. Τον 20ό αιώνα το Χίλο ήταν το κύριο κέντρο εξαγωγής ζαχαρακόλαμου από το νησί, ενώ σήμερα είναι η έδρα μίας από τις μεγαλύτερες εταίριες παραγωγής καρύδιων μακαντέμια παγκοσμίως.

## Παραπομπές


## Εξωτερικοί Σύνδεσμοι

Κατηγορία:Πόλεις της Χαβάης
Κατηγορία:Έδρες κομητειών της Χαβάης
Πανελλήνιο πρωτάθλημα στίβου ανδρών 1969

Το **NΕ΄ [[Πανελλήνιο πρωτάθλημα στίβου ανδρών]] 1969** διεξήχθη από τις 8 ως τις 10 Αυγούστου 1969 στο Στάδιο Καραϊσκάκη, στον Πειραιά, μαζί με το αντίστοιχο Πανελλήνιο πρωτάθλημα στίβου γυναικών 1969. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για 15η συνεχόμενη χρονιά. 

## Χρονικό

Στους αγώνες δήλωσαν συμμετοχή αθλητές και αθλήτριες από 40 περίπου σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον Διεθνή Κλασικό Μαραθώνιο. Ξεχωριστά έγινε και το δέκαθλο, στις 16-17 Οκτωβρίου. Τα αποτελέσματά τους υπολογίστηκαν στην ομαδική βαθμολογία.
 
Τους αγώνες δεν παρακολούθησε μεγάλος αριθμός φιλάθλων (3.000 περίπου καθημερινά) και σημείωσαν μέτρια επιτυχία. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με διαφορά 30 β. από τον δεύτερο Πανελλήνιο. 

## Οι νικητές

## Βαθμολογία

Συνολικά βαθμολογήθηκαν 32 σωματεία.

## Πηγές

*"Αθλητική Ηχώ", 8/8/1969 ως 11/8/1969.
*"Αθλητική Ηχώ", 14/10/1969 ως 18/10/1969. 
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 121-123.

### Αναφορές

     

Ανδρων
Κατηγορία:Στίβος το 1969
Κατηγορία:Διοργανώσεις στίβου στον Πειραιά
Night of Champions

Το **Night of Champions** (ελλ.: νύχτα των πρωταθλητών) είναι ετήσιο γεγονός, Pay Per View, και διοργανώνεται από την εταιρεία επαγγελματικής πάλης, WWE.

## Ιστορία
Το συγκεκριμένο PPV, υπάρχει από το 2001 με άλλη ονομασία. Λεγόταν **Vengeance** και ο μήνας διεξαγωγής του δεν ήταν σταθερός.  Το 2001 έγινε τον Δεκέμβριο, αλλά από το 2002 ως το 2004 διεξάχθηκε τον Ιούλιο. Από το 2005 έως το 2008 μεταφέρθηκε στον Ιούνιο, ενώ παράλληλα, το 2007 η ονομασία του έγινε **Vengeance: Night of Champions**, για να γίνει την επόμενη χρονιά, το 2008 δηλαδή, σκέτο **Night of Champions**. Το 2009 επέστρεψε στον μήνα Ιούλιο, όμως άλλαξε εκ νέου μήνα το 2010 όπου πήγε στον Σεπτέμβριο, μήνα στον οποίο διεξάγεται μέχρι και σήμερα. Επίσης το pay-per-view με την ονομασία **Vengeance**, επέστρεψε τον Οκτώβριο του 2011, έκτακτα όπως φαίνεται αφού δεν υπάρχει στο πρόγραμμα για το 2012. 

## Ιδιαιτερότητα
Το συγκεκριμένο PPV έχει πάρει το όνομα του, από το γεγονός πως όλοι οι τίτλοι της εταιρείας του WWE, σε αυτήν την βραδιά, είναι υπό διεκδίκηση. Εκτός από τους έξι αγώνες -όσοι είναι και οι τίτλοι- που είναι σίγουροι, υπάρχουν και άλλες κόντρες που οδηγούνται σε αγώνα αυτήν την βραδιά.

### Οι ενεργοί τίτλοι του [[WWE]]

*Πρωτάθλημα WWE

*Παγκόσμιο Πρωτάθλημα Βαρέων Βαρών

*Διηπειρωτικό Πρωτάθλημα

*Πρωτάθλημα Ηνωμένων Πολιτειών WWE

*Ομαδικό Πρωτάθλημα WWE

*Γυναικείο Πρωτάθλημα WWE

## Δείτε επίσης
* Pay Per View
* WrestleMania
* Royal Rumble
* SummerSlam
* Survivor Series

## Παραπομπές



Κατηγορία:Επαγγελματική Πάλη
Πανελλήνιο πρωτάθλημα στίβου ανδρών 1970

Το **56ο [[Πανελλήνιο πρωτάθλημα στίβου ανδρών]] 1970** διεξήχθη από τις 25 ως τις 27 Σεπτεμβρίου 1970 στο Στάδιο Καραϊσκάκη, στον Πειραιά, μαζί με το αντίστοιχο Πανελλήνιο πρωτάθλημα στίβου γυναικών 1970. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για 16η συνεχόμενη χρονιά. 

## Χρονικό

Στους αγώνες δήλωσαν συμμετοχή 560 αθλητές και 180 αθλήτριες από 56 σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη στην κλασική διαδρομή αλλά χωριστά, στις 6 Απριλίου, ημερομηνία την οποία η "Επιτροπή Ολυμπιακών Αγώνων" είχε καθιερώσει ως ολυμπιακή ημέρα, εις ανάμνηση της ημερομηνίας έναρξης των Α΄ Ολυμπιακών Αγώνων το 1896. Αντίθετα το δέκαθλο διεξήχθη μαζί με τα υπόλοιπα αγωνίσματα. Τα αποτελέσματά τους υπολογίστηκαν στην ομαδική βαθμολογία.
 
Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με διαφορά 30 β. από τον δεύτερο Πανιώνιο αλλά με πολύ λιγότερους βαθμούς από τα προηγούμενα χρόνια. 

## Οι νικητές
 

## Βαθμολογία

Συνολικά 31 σωματεία πήραν τουλάχιστον 2β.

## Πηγές

*"Αθλητική Ηχώ", 25/9/1970 ως 28/9/1970.
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 206-207.

### Αναφορές

     

Ανδρων
Κατηγορία:Στίβος το 1970
Κατηγορία:Διοργανώσεις στίβου στον Πειραιά
Over the Limit

Το **Over the Limit** (ελλ.: πάνω από το όριο), είναι ετήσια διοργάνωση Pay Per View, η οποία διοργανώνεται και ανήκει, στην εταιρεία επαγγελματικής πάλης, WWE.

## Ιστορία

Το συγκεκριμένο Pay Per View ξεκίνησε να διοργανώνεται από το 2010. Στην θέση του μέχρι το 2009 διοργανωνόταν το Judgment Day. Το PPV με την συγκεκριμένη ονομασία έγινε πρώτη φορά τον Οκτώβριο του 1998, με την προσθήκη του In Your House που συνόδευε όλα τα μικρότερα PPV του WWE. Έγινε ξανά μετά από δύο χρονιές, σαν σκέτο Judgment Day, τον Μάιο του 2000. Από τότε δεν άλλαξε μήνα διεξαγωγής και διοργανώθηκε άλλες εννέα φορές.

## Over the Limit

Από το 2010 ξεκίνησε το Over the Limit, το οποίο σε σχέση με τα περισσότερα Pay Per Views του WWE δεν έχει κάποια ιδιαιτερότητα στους αγώνες του. Γίνονται αγώνες με τίτλο υπό διεκδίκηση και οδηγούνται οι κόντρες των εβδομαδιαίων επεισοδίων του Raw και του SmackDown.

## Οι κύριοι αγώνες ανά χρονιά

Ένα αξιοσημείωτο χαρακτηριστικό είναι πως ο Τζον Σίνα έχει παλέψει στα κύρια ματς και των τριών διοργανώσεων Over the Limit

***2010:** Για τον τίτλο WWE, ο Τζον Σίνα νίκησε τον Μπατίστα σε αγώνα παραίτησης και κράτησε τον τίτλο. 

***2011:** Για τον τίτλο WWE, ο Τζον Σίνα νίκησε τον Μιζ σε αγώνα παραίτησης και κράτησε τον τίτλο. 

***2012:** Ο Τζον Λορινάιτις νίκησε τον Τζον Σίνα και κράτησε την θέση του ως διευθυντής των Raw και SmackDown. 

## Παραπομπές



Κατηγορία:Επαγγελματική Πάλη
No Way Out

Το **No Way Out** (ελλ.: δεν υπάρχει έξοδος) είναι ετήσιο Pay Per View που διοργανώνεται από την εταιρεία επαγγελματικής πάλης WWE.

## Ιστορία

Το PPV διεξήχθη πρώτη φορά σαν In Your House: No Way Out, το 1998. Με την ονομασία απλά No Way Out, εμφανίστηκε το 2000 και διοργανωνόταν κάθε χρόνο έως το 2009, τον μήνα Φεβρουάριο.

Από το 2009 ως το 2011 είχε καταργηθεί και δεν διοργανώθηκε.

Το 2012 ανακοινώθηκε πως επιστρέφει στην λίστα των Pay Per View του WWE, τον μήνα Ιούνιο.

## Ιδιαιτερότητα
Το No Way Out, αρχικά περιελάμβανε αγώνες μέσα σε σιδερένιο κλουβί και αγώνες Hell in a Cell, που δικαιολογούσαν τον τίτλο του (ελλ.: δεν υπάρχει έξοδος). 

Το 2008  και το 2009  ξεκίνησε να εμφανίζεται συστηματικά ο αγώνας Elimination Chamber και πήγε να καθιερωθεί ως ο αγώνας που χαρακτηρίζει το συγκεκριμένο PPV.  

Το 2010, αποφασίζεται η δημιουργία ενός νέου Pay Per View για τον μήνα Φεβρουάριο, με τίτλο Elimination Chamber, κάτι που δείχνει ότι θα γίνονται αγώνες τέτοιου είδους. Έτσι το No Way Out χάνει την ουσία του και δεν ξαναδιοργανώνεται. Το 2012 επέστρεψε στην λίστα των Pay Per Views. 

## Οι κύριοι αγώνες ανά χρονιά
***To 2000 στο Τέξας**: Ο Τριπλ Έιτς νίκησε τον Κάκτους Τζακ σε έναν αγώνα hell in a cell για το Πρωτάθλημα WWE.

***Το 2001 στη Νεβάδα**: Ο Κερτ Ανγκλ υπερασπίστηκε το Πρωτάθλημα WWE κόντρα στον Ροκ.

***Το 2002 στο Ουισκόνσιν**: .

***Το 2003 στο Κουέμπεκ**: Ο Ροκ νίκησε τον Χαλκ Χόγκαν.

***Το 2004 στη Καλιφόρνια**: Ο Έντι Γκερέρο έγινε Πρωταθλητής WWE κόντρα στον Μπροκ Λέσναρ.

***Το 2005 στη Πενσιλβανία**:Ο Τζον 'Μπράντσο' υπερασπίστηκε το Πρωτάθλημα WWE κόντρα στον Μπιγκ Σόου, σε έναν αγώνα σε συρματένιο κλουβί.

***Το 2006 στη Μέριλαντ**: Ο Κερτ Ανγκλ υπερασπίστηκε το Παγκόσμιο Πρωτάθλημα Βαρέων Βαρών κόντρα στον Αντερτέικερ.

***[[No Way Out (2007)|Το 2007 στη Καλιφόρνια]]**: Ο Τζον Σίνα και ο Σον Μάικλς νίκησαν τους Αντερτέικερ και Μπατίστα.

***Το 2008 στη Νεβάδα**: Ο Τριπλ Έιτς διατήρησε το Τίτλο WWE κόντρα τους Σον Μάικλς, Τζον Μπράντσο, Ουμάγκα, Κρις Τζέρικο και Τζεφ Χάρντι σε αγώνα Θαλάμου Εξόντωσης.

***Το 2009 στην Ουάσινγκτον**: Ο Ετζ έγινε Παγκόσμιος Πρωταθλητής Βαρέων Βαρών κόντρα Τζον Σίνα, Κρις Τζέρικο, Μάικ Νοξ, Κέιν και Ρεϊ Μιστέριο σε Θάλαμο Εξόντωσης.

***Το 2012 στο Νέο Τζέρσεϊ**: Ο Τζον Σίνα νίκησε τον Μπιγκ Σόου μέσα σε σιδερένιο κλουβί: έπαθλό του η απόλυση του Τζον Λορινάιτις, ενώ αν έχανε θα απολυόταν ο ίδιος.

## Παραπομπές


## Δείτε Επίσης
* Pay Per View (WWE)

* WWE Elimination Chamber

* WWE Hell in a Cell

Κατηγορία:Επαγγελματική Πάλη
Θεόδοτος

Ο **Θεόδοτος** ήταν οπαδός του Βαλεντίνου και γνωστικός που έζησε τον 2ο αιώνα μ.Χ.
Ο Κλήμης Αλεξανδρείας παραθέτει μέρος από συλλογή θέσεων του Θεοδότου, την οποία τιτλοφορεί *Επιτομαί εκ των Θεοδότου*. Από τα συνολικά 86 αποσπάσματα μόνο τέσσερα φέρουν το όνομα του Θεοδότου, αν και πρέπει να του ανήκουν πιο πολλά.  Η χρησιμοποιηθείσα από τον Θεόδοτο ορολογία, απηχεί επίδραση από τον Βαλεντίνο: ο Θεός αποκαλείται ΄΄Βυθός΄΄και τη σύντροφό του ΄΄Σιγή΄΄ ή ΄΄Έννοια΄΄. Επίσης χρησιμοποιεί όρους όπως, ΄΄Πλήρωμα΄΄, ΄΄Ογδοάδα΄΄, ΄΄Σοφία΄΄. Έχει προσλάβει και στοιχεία της χριστιανικής Εκκλησίας: την διδασκαλία εκείνη που θεωρεί τα μυστήρια του βαπτίσματος της Θείας Ευχαριστίας και του Χρίσματος ως απαραίτητα μέσα για τη λύτρωση του ανθρώπου από την κυριαρχία των ΄΄πονηρών΄΄ δυνάμεων.
## Παραπομπές


## Πηγές
*Παναγιώτης Χρήστου, Ελληνική Πατρολογία, τομ. Β´, εκδ. Κυρομάνος, Θεσσαλονίκη 2005, σελ. 159
*Στυλιανός Παπαδόπουλος, Πατρολογία τομ. Α´, εκδ. Παρουσία, Αθήνα 1997, σελ. 246-247

Κατηγορία:Γνωστικισμός
Πανελλήνιο πρωτάθλημα στίβου ανδρών 1971

Το **57ο [[Πανελλήνιο πρωτάθλημα στίβου ανδρών]] 1971** διεξήχθη από τις 24 ως τις 26 Σεπτεμβρίου 1971 στο Εθνικό Στάδιο Καβάλας, μαζί με το αντίστοιχο πανελλήνιο πρωτάθλημα στίβου γυναικών 1971. Πρωταθλητής αναδείχθηκε και πάλι ο **[[Παναθηναϊκός (στίβος)|Παναθηναϊκός Α.Ο.]]** για 17η συνεχόμενη χρονιά. 

## Χρονικό

Στους αγώνες δήλωσαν συμμετοχή 700 αθλητές και αθλήτριες από σωματεία από όλη την Ελλάδα και από την Κύπρο. Το πανελλήνιο πρωτάθλημα μαραθωνίου διεξήχθη χωριστά, στις 6 Απριλίου, στην κλασική διαδρομή, παράλληλα με τον Διεθνή Κλασικό Μαραθώνιο. Χωριστά διεξήχθη και το δέκαθλο, στις 26-27 Απριλίου, στο Στάδιο Καραϊσκάκη, κατά τους Εαρινούς Αγώνες Στίβου. Τα αποτελέσματά τους υπολογίστηκαν στην ομαδική βαθμολογία.
 
Τους αγώνες στην Καβάλα παρακολούθησαν πάνω από 6.000 θεατές της πόλης και των γύρω περιοχών. Πρωταθλητής σύλλογος αναδείχθηκε για άλλη μια χρονιά ο **[[Παναθηναϊκός (στίβος)|Παναθηναϊκός Α.Ο.]]** με διαφορά 24 βαθμών από τον δεύτερο Πανελλήνιο. 

## Οι νικητές

## Βαθμολογία

Συνολικά βαθμολογήθηκαν 29 σωματεία.

## Πηγές

* "Μακεδονία", 25/9/1971.
* "Μακεδονία", 26/9/1971.
*  "Μακεδονία", 28/9/1971.
* "Αθλητική Ηχώ", 28/4/1971.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 207-208.

### Αναφορές



Ανδρων
Κατηγορία:Στίβος το 1971
Κατηγορία:Διοργανώσεις στίβου στην Καβάλα
Ζήτημα της Κοφίνου

Με την ονομασία **Ζήτημα της Κοφίνου**, ή **Επιχειρήσεις της Κοφίνου**, ή ακόμα και **Φιάσκο της Κοφίνου,** χαρακτηρίστηκαν τα γεγονότα που συνέβησαν μεταξύ Εθνικής Φρουράς και Τουρκοκυπρίων στο χωριό Κοφίνου (άλλοτε Άνω και Κάτω Κοφίνου), που αποτελούσε τουρκοκυπριακό θύλακα, της επαρχίας Λάρνακας της Κύπρου, τον Νοέμβριο του 1967. Τα γεγονότα αυτά είχαν ως αποτέλεσμα να σκοτωθούν 24 τουρκοκύπριοι και 1 ελληνοκύπριος, και χίλιοι περίπου να μείνουν άστεγοι. Η υπερβολική χρήση βίας μετέστρεψε την παγκόσμια κοινή γνώμη εναντίον των ελληνοκυπριακών θέσεων, ενώ οδήγησε την ελληνική μεραρχία, η οποία βρισκόταν ανεπίσημα στην Κύπρο, να αποχωρήσει από το νησί.

## Επιχείρηση Γρόνθος

Κατά την διάρκεια των διακοινοτικών ταραχών του 1963 στην Κύπρο, οι τουρκοκύπριοι στα γειτονικά χωρια Κοφίνου και Αγιος Θεόδωρος κλείστηκαν σε θύλακες. Ο Θύλακας ελεγχόταν από τον τοπικό διοικητή Τσιετίν, ο οποίος άνηκε στην ΤΜΤ. Η Κοφίνου, έλεγχε τον οδικό άξονα Λευκωσίας Λεμεσού και τουρκοκυπριακές δυνάμεις παρενοχλούσαν την οδική κυκλοφορία.

Καθώς το ζήτημα της παρενόχλησης των αυτοκινήτων από την ΤΜΤ συζητιόταν με την UNFICYP, ο πρόεδρος της Κυπριακής Δημοκρατίας Αρχιεπίσκοπος Μακάριος Γ' αποφάσισε να πραγματοποιηθεί στρατιωτική επέμβαση για να λυθεί το ζήτημα. Τότε, αρχηγός της Εθνικής Φρουράς ήτανε ο Γεώργιος Γρίβας, ο οποίος χρησιμοποιώντας πυροβολικό, τεθωρακισμένα και καταδρομείς κατέλαβε εύκολα τον θύλακα στον Άγιο Θεόδωρο. Την επόμενη μέρα ωστόσο, η επίθεση στον θύλακα της Κοφίνου ήταν δυναμική και αιματηρή  Συνολικά σκοτώθηκαν 24 Τουρκοκύπριοι, 9 τραυματίστηκαν, και 1.000 έμειναν άστεγοι. Οι απώλειες της Εθνικής Φρουράς ήταν ένας νεκρός. Μεταξύ των νεκρών συγκαταλέγονται και οι άμαχοι

## Συνέπειες της Επιχείρησης
Οι επιχειρήσεις στην Κοφίνου προκάλεσαν σοβαρή ελληνοτουρκική κρίση. Η Τουρκία απείλησε με στρατιωτική εισβολή στο νησί ενώ το δικτατορικό καθεστώς στην Ελλάδα αναγκάστηκε να αποσύρει την Ελληνική μεραρχία που υπήρχε στο νησί από το 1963.

## Επίρριψη Ευθυνών
Η ευθύνη της ατυχούς "επιχείρησης Γρόνθος" αναζητείται μέχρι σήμερα από τους πρωταγωνιστές εκείνων των ημερών και τους οπαδούς ή συνεχιστές τους. Η μια άποψη θέλει την Χούντα να προσπαθεί να αφοπλίσει την Κυπριακή Δημοκρατία σκηνοθετώντας μια *προβοκάτσια*, ενώ η άλλη θέτει ως υπεύθυνο του φιάσκου τον ίδιο τον Μακάριο.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Κύπρου
Κατηγορία:Κυπριακό πρόβλημα
Κατηγορία:Ελληνοτουρκικές σχέσεις
Σταθμική ανάλυση

Η **σταθμική ανάλυση**, αποτελεί μια τεχνική αναλυτικής μεθόδου, στην οποία η αναλυτική πληροφορία αντλείται με μέτρηση της μάζας ενός ιζήματος, που προκύπτει από την προσδιοριζόμενη ουσία με τη βοήθεια κατάλληλου αντιδραστηρίου (αντιδραστήριο καταβύθισης).

Στη σταθμική ανάλυση ακολουθείται συνήθως η εξής διαδικασία: ο αναλυτής (ο οποίος βρίσκεται σε μορφή ιόντων) καθιζάνει, κάτω από ορισμένες συνθήκες με τη μορφή μιας δυσδιάλυτης ένωσης καθορισμένης σύστασης. Το ίζημα συλλέγεται και μετά από ξήρανση ζυγίζεται σε αναλυτικό ζυγό. Από τη μέτρηση της μάζας και με βάση τη στοιχειομετρία της ένωσης προσδιορίζεται η ουσία. Οι σταθμικές αναλύσεις αποτελούν σε πολλές περιπτώσεις πρότυπες μεθόδους ανάλυσης, παρόλο που η ογκομετρία και οι τεχνικές ενόργανης ανάλυσης έχουν παραγκωνίσει τους σταθμικούς προσδιορισμούς, ιδιαίτερα όταν πρόκειται για αναλύσεις ρουτίνας.
## Πλεονεκτήματα και μειονεκτήματα
Η σταθμική ανάλυση παρουσιάζει σε σύγκριση με την ογκομετρία και την ενόργανη ανάλυση τα εξής πλεονεκτήματα:
# Εξαιρετικά μεγάλη ακρίβεια (βαθμό συμφωνίας μεταξύ της πειραματικής και πραγματικής τιμής) που φτάνει το 0,1%. Αυτό οφείλεται στη δυνατότητα που έχει ο αναλυτικός ζυγός να προσδιορίζει μάζα με ακρίβεια 5 δεκαδικών ψηφίων.
# Μεγάλη επανάληψη (συμφωνία που δείχνουν οι πειραματικές τιμές μεταξύ τους).
# Υψηλή ευαισθησία που, σε ορισμένες περιπτώσεις, επιτρέπει τον προσδιορισμό συστατικών του δείγματος με περιεκτικότητα μέχρι 0,1%w/w.
# Είναι απόλυτη μέθοδος, αφού δεν απαιτεί ούτε βαθμονόμηση, ούτε πρότυπα διαλύματα.
# Ο απαιτούμενος εργαστηριακός εξοπλισμός είναι μικρού κόστους.

Στα μειονεκτήματα των σταθμικών μεθόδων ανάλυσης περιλαμβάνονται:
# Περιορισμένη εκλεκτικότητα. Για αυτό σε πολλές περιπτώσεις προηγείται διαχωρισμός, πριν την εφαρμογή της μεθόδου ανάλυσης.
# Ο χρόνος ανάλυσης είναι μεγάλος, η διαδικασία χαρακτηρίζεται επίπονη και απαιτείται έμπειρος και προσεκτικός αναλυτής, χωρίς να υπάρχει δυνατότητα αυτοματοποίησης.
# Απαιτείται σχετικά μεγάλη ποσότητα δείγματος π.χ. 0,5g.

## Τα βήματα μιας σταθμικής ανάλυσης
# Η όλη διαδικασία ενός σταθμικού προσδιορισμού περιλαμβάνει συνήθως τα εξής στάδια επεξεργασίας:
# Δειγματοληψία
# Διάλυση του δείγματος
# Ποσοτική καταβύθιση του προσδιοριζόμενου συστατικού, με την επίδραση κατάλληλου αντιδραστηρίου καταβύθισης, αφού προηγουμένως ρυθμιστούν οι συνθήκες (π.χ. το pH) και προστεθούν τα καλυπτικά αντιδραστήρια για τη δέσμευση των ανεπιθύμητων ουσιών.
# Χώνευση ιζήματος
# Διήθηση ιζήματος
# Ξήρανση για την απομάκρυνση της υγρασίας, ή και πύρωση για την μετατροπή του ιζήματος σε κατάλληλο προς ζύγιση προϊόν.
# Ζύγιση
# Υπολογισμοί για τον προσδιορισμό της εκατοστιαίας περιεκτικότητας του δείγματος σε κάποιο συστατικό.

## Πηγές
*Στυλιανός Λιοδάκης, Αναλυτική χημεία, Θέματα και προβλήματα, Εκδόσεις Παπασωτηρίου, Αθήνα 2001

Κατηγορία:Αναλυτική χημεία
Κοινωνία - Πολιτική παράταξη συνεχιστών του Καποδίστρια

Η  **ΚΟΙΝΩΝΙΑ - Πολιτική Παράταξη συνεχιστών τού Καποδίστρια,** ήταν ένα ελληνικό πολιτικό κόμμα. Πολιτικό της πρότυπο, είναι ο Ιωάννης Α. Καποδίστριας, και ο τρόπος με τον οποίο ο ίδιος έβλεπε και καθόριζε την πολιτική. 

Ιδρύθηκε στις 24 Ιανουαρίου 2008 από τον κ. Εμμανουήλ Β. Βολουδάκη, ενώ η σημερινή ηγεσία ασκείται από την Κεντρική Διοικητική Επιτροπή, η οποία αποτελείται από τους Μιχάλη Ηλιάδη, Εμμανουήλ Βολουδάκη και Κομνηνό Καμάμη. Έπαυσε την πολιτική της δραστηριότητα μετά από σύμφωνη γνώμη της Κεντρικής Επιτροπής στις 14 Ιουνίου 2020.

## Εκλογές
Έλαβε για πρώτη φορά μέρος στις Ελληνικές βουλευτικές εκλογές 2009, καταλαμβάνοντας τη 12η θέση με ποσοστό 0,16%. 

Στις Δημοτικές εκλογές 2010 η παράταξη στήριξε το ψηφοδέλτιο της "ΚΟΙΝΩΝΙΑ των Αθηνών" για τη διεκδίκηση του Δήμου Αθηναίων. 

Στις Ελληνικές βουλευτικές εκλογές Μαΐου 2012 παρατηρήθηκε αύξηση στα ποσοστά της. Συγκεκριμένα συγκέντρωσε 28.502 ψήφους και 0,45%. Αντίθετα, στις επαναληπτικές εκλογές του Ιουνίου, τα ποσοστά της παρατάξεως μειώθηκαν ραγδαία, εξαιτίας της μεγάλης πόλωσης των εκλογών. Συγκέντρωσε 17.771 ψήφους και μόλις 0,29%.

Στις Ελληνικές ευρωεκλογές 2014 έλαβε 34.487 ψήφους και ποσοστό 0,60%.

Η παράταξη δε συμμετείχε στις Ελληνικές βουλευτικές εκλογές Ιανουαρίου 2015, ενώ στις Ελληνικές βουλευτικές εκλογές Σεπτεμβρίου 2015 κατέλαβε στη 12η θέση και σημειώνοντας εντυπωσιακή αύξηση στα ποσοστά της, λαμβάνοντας 35.534 ψήφους και ποσοστά της τάξης του 0,65%.

Το 2020 το κόμμα ανακοίνωσε την εκλογική του απενεργοποίηση καθώς και την παύση όλων των πολιτικών του δραστηριοτήτων. 

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Έμβλημα
Έμβλημά της είναι το πλοίο, ζωγραφισμένο στα πρότυπα της Bυζαντινής ζωγραφικής, σε χρώμα καφέ. Το κατάρτι και τα πανιά του, σχηματίζουν σε χρώμα κόκκινο το γράμμα κάπα «Κ», που είναι αρχικό του ονόματος της Παράταξης. Η θάλασσα έχει χρώμα μωβ. Πάνω από το καράβι και κατά μήκος όλου του εμβλήματος αναγράφεται η ονομασία της Παράταξης, «ΚΟΙΝΩΝΙΑ Πολιτική παράταξη συνεχιστών του Καποδίστρια».

## Εξωτερικοί σύνδεσμοι
* Επίσημη ιστοσελίδα 

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα στην Ελλάδα
Κατηγορία:Ιωάννης Καποδίστριας
Μέτελλος ο Ακραγαντίνος

Ο **Μέτελλος ο Ακραγαντίνος** ήταν μουσικός του 5ου αιώνα π.Χ. Τον αναφέρει ο Αριστόξενος ως ένα από τους δασκάλους του Πλάτωνα. Με διάφορες παραλλαγές, *Μέγυλλος* ή *Μέγιλλος* ή *Μέταλλος* τα ονόματα αυτά εμφανίζονται σε διάφορες εκδόσεις του *Περί μουσικής* του Πλουτάρχου.

## Παραπομπές


## Πηγές

* 
* 

Μετελλος
The Rock

Ο τίτλος **The Rock** ή και **The Rocks** μπορεί να αναφέρεται:

## Άνθρωποι
*Ντουέιν Τζόνσον, Αμερικανός παλαιστής και ηθοποιός γνωστός ως "The Rock"
*Ντον Μουράκο, Αμερικανός πρώην επαγγελματίας παλαιστής, γνωστός ως "The Rock"
Έντι Γκερέρο

Ο **Εντουάρντο Γκόρι "Έντι" Γκερέρο** (*Eduardo Gory "Eddie" Guerrero Llanes*, 9 Οκτωβρίου 1967 – 13 Νοεμβρίου 2005) ήταν Αμερικανός, μεξικανικής καταγωγής, παλαιστής.

Ήταν γνωστός για την καριέρα του στο WWE, συνήθως με τον ρόλο του «κακού» και «ύπουλου» παλαιστή. Η χαρακτηριστική του ατάκα ήταν το «Ψεύδομαι, εξαπατώ, κλέβω». Παρά το γεγονός ότι παρίστανε τον φαύλο παλαιστή στο μεγαλύτερο μέρος της καριέρας του, έγινε ιδιαίτερα συμπαθής στους οπαδούς, μέχρι τον ξαφνικό θάνατό του, μόλις στα 38 του χρόνια.

## Καριέρα
Στην καριέρα του είχε τον χαρακτηρισμό 'Latino Heat'. Ξεκίνησε την καριέρα του, φυσικά στο Μεξικό από όπου ήταν η καταγωγή του. Σύντομα πήγε στην Αμερική, όπου ξεκίνησε από το ECW, πήρε μεταγραφή στο ανερχόμενο WCW, μέχρι που εκείνο εξαγοράστηκε από το WWE και συνέχισε εκεί την καριέρα του, από το 2000 ως το 2005.

Ήταν ένας επιτυχημένος παλαιστής, καθώς κατάφερε να κατακτήσει μια φορά το Πρωτάθλημα WWE, δύο φορές το Διηπειρωτικό Πρωτάθλημα WWE, μια φορά το Πρωτάθλημα Ηνωμένων Πολιτειών WWE, δύο φορές το Ευρωπαϊκό Πρωτάθλημα WWE και τέσσερις φορές το Ομαδικό Πρωτάθλημα WWE - 2 με τον ανιψιό του Τσάβο Γκερέρο, 1 με τον Τατζίρι και 1 με τον Ρέι Μυστέριο. Ο Γκερέρο συνολικά κατέκτησε 23 πρωταθλήματα, από όλες τις εταιρείες που πέρασε.

## Προσωπική ζωή
Ο Έντι Γκερέρο, προερχόταν από μια πολύ γνωστή οικογένεια στους φίλους της επαγγελματικής πάλης, καθώς οι πρόγονοί του, ήταν καταξιωμένοι παλαιστές. Ήταν παντρεμένος με την Βίκι Γκερέρο που μετά τον θάνατό του, και για να τα βγάλει πέρα ασχολήθηκε με το WWE. Μαζί έχουν δύο κόρες, με τη μεγαλύτερη να ακολουθεί τα βήματά του.

### Ο θάνατός του
Στις 13 Νοεμβρίου του 2005, βρέθηκε νεκρός στο δωμάτιο του ξενοδοχείου όπου διέμενε με την αποστολή του WWE, από τον ανιψιό του Τσάβο Γκερέρο. Η αιτία του θανάτου του ήταν καρδιακό πρόβλημα, ενώ γίνεται λόγος πως είχε χρησιμοποιήσει αναβολικά χάπια ή παυσίπονα σε μεγάλη ποσότητα.

Σε όλη του την καριέρα είχε πρόβλημα εξάρτησης από αλκοόλ και απαγορευμένες ουσίες, ενώ είχε εθιστεί και στα παυσίπονα.

## Αναγνώριση
Το WWE μόλις έμαθε για τον χαμό του, ξεκίνησε στα επεισόδια του WWE Raw μια μέρα μετά, στις 14 Νοεμβρίου και του WWE SmackDown στις 18 Νοεμβρίου, αφιερώματα για την ζωή και την καριέρα του παλαιστή, ενώ οι συνάδελφοί του μίλησαν με τα καλύτερα λόγια εμφανώς συγκινημένοι και με δάκρυα στα μάτια.

Την 1η Απριλίου του 2006, στο Hall of Fame της χρονιάς, ήταν φυσικά το κεντρικό πρόσωπο, και μετά θάνατον, εισήχθη στην λίστα με τους θρύλους της πάλης.

## Παραπομπές


Κατηγορία:Επαγγελματίες παλαιστές
Αηθικισμός

**Αηθικισμός** είναι η άρνηση η διάψευση των βασικών ηθικών αρχών. Σε αντίθεση με τον αμοραλισμό, που αρνείται την ύπαρξη οποιωνδήποτε ηθικών αρχών, αξιών και ιδεωδών, ο αηθικισμός αρνείται  μόνο τις εκάστοτε  ισχύουσες  ηθικές αξίες για χάρη άλλων, που τις θεωρεί υψηλότερες και ηθικότερες. Ετσι ο κύριος εκπρόσωπος του αηθικισμού ο Φρειδερίκος Βίλχελμ Νίτσε.

## Κυριότερες Αρχές

Οι κυριότερες αρχές του αηθικισμού είναι δύο: 

α) Aρνηση της ηθικής οφειλής,του ηθικού καθήκοντος.Αυτό που στη συνείδησή μας παρουσιάζεται ως ηθικά δέον και αξιώνει από μας την εφαρμογή του είναι μια πλάνη .

β) Aρνηση της διάκρισης ανάμεσα στο Καλό και στο Κακό.Μια τέτοια διάκριση έχει ιστορική προέλευση και δεν μπορεί να δημιουργήσει καμιά απόλυτη ηθική δέσμευση.Αυτό που θεωρείται από την ηθική ως «Καλό» δεν είναι ιδεώδες, και αυτό που κατακρίνεται ως > δεν είναι απαίσιο και δεν πρέπει να το αποστρεφόμαστε : και τα δυο βρίσκονται πέρα από κάθε αξιολόγηση.
  
## Σκοπός και Αποστολή

Σκοπός και αποστολή του αηθικισμού είναι  να αποκαλύψει την ουσία κάθε νοήματος της ισχύουσας ηθικής.

## Βιβλιογραφία
*Heimsoeth H. Metaphysische Voraussetzungen und Antriebe in Nietzsches Immoralismus, 1955.
*Heidermann I. Nietzsches Kritik der Moral, στο «Nietzsches-Studien», 1, 1972, σ. 95 κ.εξ.
*Nietzsche Fr., Werke, εκδ. Κ. Schlechta, τόμος ΙΙΙ, 6η εκδοση, 1969.
*Reiner H., Die philosophische Ethik, 1964.

Κατηγορία:Φιλοσοφία
Κατηγορία:Ηθικές θεωρίες
Κατηγορία:Φρίντριχ Νίτσε
Καπετάν Γκόνος

Με το όνομα **καπετάν Γκόνος** αναφέρονται 3 Μακεδονομάχοι οπλαρχηγοί από την Κεντρική Μακεδονία, με το όνομα **Γεώργιος**:

*Γεώργιος Γιώτας, ο πιο γνωστός Μακεδονομάχος οπλαρχηγός, από τα Γιαννιτσά Πέλλας
*Γεώργιος Δογιάμας, Μακεδονομάχος οπλαρχηγός, από την Μπαροβίτσα (Καστανερή) Παιονίας, της περιφερειακής ενότητας Κιλκίς
*Γεώργιος Πελτέκης, Μακεδονομάχος οπλαρχηγός, από την Όσσιανη (Αρχάγγελος) Αλμωπίας, της περιφερειακής ενότητας Πέλλας
Σαντίνο Μαρέλα

Ο **Άντονι Καρέλι** (*Anthony Carelli*, 14 Μαρτίου 1974) είναι Καναδός πρώην παλαιστής που έχει συμβόλαιο με την εταιρεία WWE. Έχει ασχοληθεί επίσης με τις μεικτές πολεμικές τέχνες και το τζούντο. Περισσότερο γνωστός είναι με το ψευδώνυμο, **Σαντίνο Μαρέλα**.

## Καριέρα
Ξεκίνησε αρχικά στις ακαδημίες του WWE, στο Οχάιο, υπογράφοντας συμβόλαιο στις 11 Αυγούστου του 2006 και έμεινε περίπου ένα χρόνο εκεί, μέχρι τον Ιούλιο του 2007. Κατάφερε στην παρουσία του εκεί, να κατακτήσει δύο φορές τον Τηλεοπτικό τίτλο.

Το ξεκίνημά του στο ρόστερ του WWE έγινε το καλοκαίρι του 2007, όταν βρισκόμενος στο κοινό, κληρώθηκε να αντιμετωπίσει ως απλός θεατής τον Διηπειρωτικό πρωταθλητή Ουμάγκα, και προς έκπληξη νίκησε και κατέκτησε τον τίτλο.

Στην συνέχεια της καριέρας του, πήρε έναν πιο κωμικό ρόλο και αφού απώλεσε σύντομα τον ρόλο του "κακού" που είχε πάρει την χρονιά 2008, έγινε ένας από τους πιο αγαπητούς παλαιστές του κοινού που τον στήριζε σε κάθε εμφάνισή του. Μέχρι και σήμερα, έχει κρατήσει αυτό τον κωμικό ρόλο που τον κάνει ξεχωριστό. Το 2014 ανακοίνωσε την απόσυρση του από τα ρινγκ, λόγω τραυματισμού.

## Τελειωτικές κινήσεις

**Santino Marella**

*Cobra Strike – 2010–2014
*Santino Stunner (Split-legged stunner) 2010 το χρησιμοποιούσε από το 2011–2014
*Snap swinging neckbreaker – 2007–2008

**Boris Alexiev**

*Triangle choke
*Standing inverted Fujiwara armbar

## Πρωταθλήματα
* Διηπειρωτικό Πρωτάθλημα (2 φορές)
* Πρωτάθλημα Ηνωμένων Πολιτειών (1 φορά)
* Ομαδικό Πρωτάθλημα - με τον Βλαντιμίρ Κοζλόφ (1 φορά)

## Βραβεύσεις
### Από το Wrestling Observer Newsletter
* Καλύτερος ρόλος (2007, 2008)

### Από το Pro Wrestling Illustrated
* 60ος ανάμεσα σε 500 παλαιστής (2012)

## Παραπομπές


Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Ιησούς στην έρημο

Ο **Ιησούς στην έρημο** (ρωσ. «Христос в пустыне») είναι πίνακας του Ρώσου καλλιτέχνη Ιβάν Κραμσκόι με θέμα την διαμονή του Χριστού στην έρημο και τον πειρασμό που άντεξε. 
## Ιστορική αναδρομή
Το θέμα του πειρασμού απασχολούσε τον Κραμσκόι από τις αρχές της δεκαετίας του 1860, όταν και αποτύπωσε το πρώτο σχέδιο του πίνακα. Η πρώτη έκδοση του πίνακα χρονολογείται το 1867, και απορρίφθηκε από τον ίδιο τον καλλιτέχνη, λόγω του όρθιου σχήματός του. Ακολούθησε μια νέα απόδοση σε πλατύτερο σχήμα με την έρημο στο υπόβαθρο. Πελάτης του πίνακα ήταν ο Τρετυάκοφ, που πλήρωσε 6000 ρούβλια. 
## Περιγραφή του πίνακα
Ο **Ιησούς στην έρημο** ανήκει στον κύκλο των έργων του Κραμσκόι με θέμα τον Χριστό. Χρησιμοποιεί κυρίως ψυχρά χρώματα για την απόδοση της αυγής. Ο Ιησούς παρουσιάζεται σκεπτικός, ενώ είναι ντυμένος με μελανό και ερυθρό μανδύα. 
## Κριτικές
Ο πίνακας έτυχε ευρείας αναγνώρισης και φιλοξενήθηκε στην δεύτερη έκθεση των Πιριντβίζνικι το 1873. 
## Παραπομπές


Κατηγορία:Εκθέματα στην Πινακοθήκη Τρετιάκοφ
Τάδε έφη Ζαρατούστρα

Το **Τάδε έφη Ζαρατούστρα(ς)** ή **Έτσι μίλησε ο Ζαρατούστρα** (γερμ. *Also sprach Zarathustra*) είναι έργο του Γερμανού φιλόσοφου Νίτσε που θεωρείται ως το σημαντικότερο έργο του. Εκδόθηκε σε τέσσερα μέρη, από το 1883 ως στο 1885.

## Κεντρικές θέσεις
Σύμφωνα με τον Ζαρατούστρα, όλοι οι άνθρωποι ήταν ίδιοι ενώπιον του θεού. Όταν όμως ο θεός απέθανε, η ισότητα απωλέσθηκε και αυτή, και έτσι οι άνθρωποι έγιναν έρμαιο του όχλου. Στο σημείο αυτό βρίσκεται η ευκαιρία της γέννησης του Υπεράνθρωπου.

Σύμφωνα πάντα με τον Ζαρατούστρα, ο άνθρωπος που εκπληρώνει χρέη γέφυρας με κατάληξη στον Υπεράνθρωπο, πρέπει να αυτοϋπερνικηθεί για να παραχωρήσει την θέση του στον Υπεράνθρωπο. Τα χαρακτηριστικά του Υπεράνθρωπου είναι 
* η δημιουργικότητα
* η αυτoλατρεία
* η λατρεία προς την ζωή και η αυτοπεποίθηση
* η δύναμη της θελήσεως
* το θάρρος, η στυγνότητα και η αδιαλλακτικότητα

## Το έργο
### Πρόλογος
Με αυτό τον  πρόλογο ξεκινά και το πρώτο μέρος του έργου. Ο Ζαρατούστρα, που είχε γίνει ερημίτης για δέκα χρόνια, αποφασίζει να επιστρέψει ανάμεσα στους ανθρώπους και να μοιραστεί μαζί τους τη σκέψη του. 

Καθώς κατηφορίζει από το βουνό του, ο Ζαρατούστρα συναντά ένα γέρο ερημίτη, με τον οποίο συζητάει. Μόλις όμως συνειδητοποιεί πως ο γέροντας έχει αφοσιώσει τη ζωή του στο Θεό, προτιμά να φύγει, από φόβο μην τον στερήσει από το νόημα της ύπαρξής του αν του αποκάλυπτε πως *ο θεός απέθανε*.

Μ'αυτή τη σκέψη ξεκινάει ο Ζαρατούστρα τη περιπλάνηση ανάμεσα στους ανθρώπους, και αυτή η σκέψη είναι η απαρχή της φιλοσοφίας του *Υπεράνθρωπου* που θέλει να τους διδάξει: ο θεός μην όντας πια ο στόχος της ανθρώπινης θέλησης, ο άνθρωπος πρέπει να θέσει καινούριο στόχο,  ο οποίος συμπεριλαμβάνει να ξεπεράσει τον εαυτό του.
 
Ο πρόλογος τελειώνει με τα λόγια «Έτσι άρχισε η δύση του Ζαρατούστρα». 

## Παραπομπές


Κατηγορία:Φρίντριχ Νίτσε
Κατηγορία:Βιβλία φιλοσοφίας
Πληρωμή ανά προβολή

Η **Πληρωμή ανά προβολή** (αγγλικά: pay-per-view (PPV), είναι μια υπηρεσία με την οποία το τηλεοπτικό κοινό μπορεί να αγοράσει γεγονότα για παρακολούθηση μέσω ιδιωτικής τηλεοπτικής προβολής. Ο τηλεοπτικός οργανισμός παρουσιάζει το γεγονός την ίδια στιγμή σε όσους το έχουν παραγγείλει (σε αντίθεση με συστήματα βίντεο κατ'απαίτηση, τα οποία επιτρέπουν στους τηλεθεατές να δουν καταγεγραμμένες εκπομπές ανά πάσα στιγμή). Τα γεγονότα μπορούν να αγοραστούν χρησιμοποιώντας ένα οδηγό εντός της οθόνης, ένα αυτοματοποιημένο τηλεφωνικό σύστημα, ή μέσω ενός αντιπρόσωπου εξυπηρέτησης πελατών και περιλαμβάνουν συχνά ταινίες μεγάλου μήκους, αθλητικές εκδηλώσεις και ψυχαγωγία.

## Δείτε επίσης
* Πληρωμή ανά προβολή (WWE)

Πληρωμη ανα
Κυβερνείο Αρ-Ράκκα

Το **Κυβερνείο Αρ-Ράκκα** (αραβ. مُحافظة الرقة) είναι κυβερνείο της Συρίας. Έχει έκταση 19.616 τετρ. χιλιόμετρα και πληθυσμό 921.000 κατοίκων (2010). Πρωτεύουσα είναι η Αρ-Ράκκα.

## Γεωγραφία
Το κυβερνείο βρίσκεται βόρεια-κεντρικά της Συρίας. Συνορεύει στα δυτικά με το Χαλέπι, στα νότια με το Χομς, στα ανατολικά με την Ντέιρ εζ-Ζορ, στα βορειοανατολικά με το Αλ Χασακά και στα βόρεια με την Τουρκία. Έχει έκταση 19.616 τετρ. χιλιόμ..

## Επαρχίες
Το Αρ Ρακκά διαιρείται σε 3 επαρχίες:

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι

* eraqqa Ειδήσεις για το Αρ Ρακκά

Αρ-Ρακκα
Σάιρους Βανς

Ο **Σάιρους Βανς** (*Cyrus Roberts Vance*, 27 Μαρτίου 1917 – 12 Ιανουαρίου 2002) ήταν Αμερικανός δικηγόρος και πολιτικός, ο οποίος διετέλε υπουργός Εξωτερικών και υφυπουργός Άμυνας.

## Βιογραφία
Γεννήθηκε στις 27 Μαρτίου του 1917 στη πόλη Κλάσμπουργκ της Βιρτζίνια και σπούδασε νομικά στο Πανεπιστήμιο του Γέιλ. Μετά την αποφοίτησή του υπηρέτησε στο Πολεμικό Ναυτικό, στον Β' Π.Π., από το 1942 μέχρι το 1946, ως αξιωματικός πυροβολικού αντιτορπιλικού. Στη συνέχεια εγκαταστάθηκε στη Νέα Υόρκη όπου και ασχολήθηκε επί αρκετό καιρό με τη δικηγορία.

## Πολιτική σταδιοδρομία
Κατά καιρούς ανέλαβε διάφορες κυβερνητικές θέσεις μεταξύ των οποίων ειδικός σύμβουλος της Επιτροπής Διερεύνησης Ετοιμότητας των Ενόπλων Δυνάμεων της Γερουσίας των ΗΠΑ (1957 - 1960) και σύμβουλος της Ειδικής Επιτροπής Διαστήματος και Αστροναυτικής της Γερουσίας (1958). 
Επί προεδρίας του Τζ. Κένεντυ και στη συνέχεια του Λ. Τζόνσον διορίστηκε γραμματέας Στρατού (υπουργός Στρατιωτικών) 1962-1963 και στη συνέχεια αναπληρωτής υφυπουργός Άμυνας (1963). Την περίοδο εκείνη υπήρξε ένθερμος υποστηρικτής του πολέμου του Βιετνάμ, πλην όμως το 1967 παραιτήθηκε του αξιώματος και επέστρεψε στη δικηγορία.

Τον Νοέμβριο του 1967 όταν ενέσκηψε το ζήτημα της Κοφίνου στην Κύπρο μεταξύ Τουρκοκυπρίων και Ελληνοκυπρίων που έφερε Ελλάδα και Τουρκία (χώρες του ΝΑΤΟ) στο χείλος του πολέμου, ο Σάιρους Βανς ήλθε στην Ελλάδα (Αθήνα) ως ειδικός απεσταλμένος και διαμεσολαβητής του προέδρου Τζόνσον για διεξαγωγή συνομιλιών και διευθέτηση των σχέσεων μεταξύ των δύο χωρών. 
Στις συνομιλίες εκείνες ασκώντας πίεση για ταχύτατη διευθέτηση και λύση του ζητήματος υποχρέωσε τον τότε Έλληνα υπουργό Εξωτερικών Π. Πιπινέλη να αποδεχθεί άμεσα τους όρους που έθετε η τουρκική πλευρά. Στη συνέχεια για τον ίδιο σκοπό επισκέφθηκε και την Τουρκία (Άγκυρα) και Κύπρο (Λευκωσία).

Μετά από δύο χρόνια ανέλαβε καθήκοντα υπαρχηγού της αμερικανικής αποστολής στη ειρηνευτική διάσκεψη για το Βιετναμικό που συγκλήθηκε στο Παρίσι λαμβάνοντας τότε και το Προεδρικό μετάλλιο της Ελευθερίας. Αργότερα ανέλαβε διάφορες άλλες αποστολές είτε ως εκπρόσωπος των ΗΠΑ είτε ως εκπρόσωπος του ΟΗΕ.

## Τέλος
Ο Σάιρους Βανς πέθανε στη Νέα Υόρκη σε ηλικία 84 ετών, από πνευμονικό οίδημα.

## Παραπομπές


## Πηγές
* Εγκυκλοπαίδεια *Πάπυρος Larousse Britannica*, τόμ. 13ος, σελ. 274

## Εξωτερικοί σύνδεσμοι
* 

Κατηγορία:Αμερικανοί δικηγόροι
Κατηγορία:Πολιτικοί των ΗΠΑ
Κατηγορία:Υπουργοί εξωτερικών των ΗΠΑ
Κυβερνείο Ας Σουγουαΐντα

Το **Κυβερνείο Ας Σουγουαΐντα** () είναι κυβερνείο της Συρίας. Έχει έκταση 5.550 τ.χλμ. και πληθυσμό 417.000 κατοίκων (2010). Πρωτεύουσα είναι η Ας Σουγουαΐντα.

## Γεωγραφία

Το Ας Σουγουαΐντα βρίσκεται νοτιοδυτικά της Συρίας. Συνορεύει στα δυτικά με το Νταράα, στα βόρεια με το Ριφ Ντιμάσκ και στα νότια με την Ιορδανία. Έχει έκταση 5.550 τ.χλμ..

## Επαρχίες

Το Ας Σουγουαΐντα διαιρείται σε 3 επαρχίες:

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι

* Πληροφορίες για την Ας Σουγουα´ιντα

Ας Σουγουαΐντα
Ας Σουγουαΐντα (επαρχία)

Η **Ας Σουγουαΐντα** (αραβικά: السويداء) είναι μια επαρχία της Συρίας. Ανήκει στο Κυβερνείο Ας Σουγουαΐντα. Έχει πληθυσμό 180.907 κατοίκων (2004). Η πρωτεύουσα της επαρχίας είναι η Ας Σουγουαΐντα. 

## Γεωγραφία
Η επαρχία Ας Σουγουαΐντα βρίσκεται κεντρικά του κυβερνείου και νοτιοδυτικά της Συρίας. Συνορεύει στα βόρεια με την επαρχία Σάμπα, στα νότια με την επαρχία Σαλχάντ, στα δυτικά με την επαρχία Ίζρα, στα νοτιοδυτικά με την επαρχία Νταράα και στα ανατολικά με την επαρχία Ντούμα.

## Δημογραφία
Η επαρχία Ας Σουγουαΐντα είχε, σύμφωνα με την απογραφή του 2004, 180.907 κατοίκους, από τους οποίους οι 73.641 ζουν στην πρωτεύουσα. Το μεγαλύτερο μέρος του πληθυσμού της επαρχίας είναι Δρούζοι.

 
## Πόλεις

Κάποιες πόλεις της επαρχίας είναι:

* Αλ Κουμ
* Αλ Μακουάς
* Αλ Μασλάχ
* Αρ Ραχά
* Ας Σουγουαΐντα

## Δείτε επίσης
* Επαρχίες της Συρίας

Κατηγορία:Επαρχίες της Συρίας
Ας Σουγουαΐντα

Η **Ας Σουγουαΐντα** (αραβικά: السويداء) είναι η δωδέκατη μεγαλύτερη πόλη της Συρίας. Ανήκει στο Κυβερνείο Ας Σουγουαΐντα. Έχει πληθυσμό 73.461 κατοίκων (2004). 

## Γεωγραφία
Η Ας Σουγουαΐντα βρίσκεται νοτιοδυτικά της Συρίας, κεντρικά του κυβερνείου και κεντρο-δυτικά της επαρχίας. Βρίσκεται βόρεια της Αλ Μασλάχ, δυτικά της Αλ Μακουάς, βορειοδυτικά της Μσαντ, νοτιοδυτικά της Ουάλγκα και ανατολικά της Ατ Τα'άλι.

## Δημογραφία
Η Ας Σουγουαΐντα έχει, σύμφωνα με την απογραφή του 2004, 73.641 κατοίκους. Το μεγαλύτερο μέρος του πληθυσμού της πόλης είναι Δρούζοι, με μια εξέχουσα ελληνορθόδοξη χριστιανική μειονότητα.

## Ιστορία
Η πόλη της Ας Σουγουαΐντα βρέθηκε από τους Ναβαταίους με το όνομα Σουάδα. Κατά την ελληνιστική και ρωμαϊκή περίοδο ήταν γνωστή ως Διονυσιάς από τον Διόνυσο, τον θεό του κρασιού. Το όνομα Διονύσιας αντικατέστησε το Σουάδα το 14 μ.Χ. Η Διονυσιάς ήταν μέρος της ρωμαϊκής επαρχίας της Πετραίας Αραβίας (Arabia Petraea). Το όνομα Διονυσιάς χρησιμοποιείτο και κατά τη Βυζαντινή περίοδο. Αργότερα, ονομάστηκε Σουέιδα από τον Γουίλλιαμ Χένρυ Γουόντιγκτον (William Henry Waddington).
 
## Αρχαιολιγικά κτήρια
* Ναός του Διόνυσου
* Εκκλησία της Μικρής Στοάς
* Αμφιθέατρο της Ας Σουγουαΐντα
* Βασιλική του Αγίου Σεργίου

## Δείτε επίσης
* Κατάλογος πόλεων της Συρίας

## Παραπομπές


## Εξωτερικοί σύνδεσμοι

Ας
Κυβερνείο Ιντλίμπ

Το **Κυβερνείο Ιντλίμπ** () είναι ένα κυβερνείο της Συρίας. Έχει έκταση 6.097 τ.χλμ. και πληθυσμό 1.464.000 κατοίκων (2010). Πρωτεύουσα είναι η Ιντλίμπ.

## Γεωγραφία
Το Ιντλίμπ βρίσκεται  βορειοδυτικά της Συρίας. Συνορεύει στα νότια και νοτιοδυτικά με τη Χάμα, στα ανατολικά με το Αλέππο, στα βορειοδυτικά με τη Λατάκεια και στα βόρεια με την Τουρκία. Έχει έκταση 6.097 τ.χλμ.

## Επαρχίες

Το Ιντλίμπ διαιρείται σε 3 επαρχίες:

* Αριά
* Ιντλίμπ
* Μα'αρράτ αλ-Νουμάν
* Τζισρ ας Σουγκούρ
* Χαρέμ

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

ιντλίμπ
Κυβερνείο Κουνέιτρα

Το **Κυβερνείο Κουνέιτρα** () είναι ένα κυβερνείο της Συρίας. Έχει έκταση 1.200 τ.χλμ. και πληθυσμό 87.000 κατοίκων (2010). Πρωτεύουσα είναι η Κουνέιτρα.

## Επαρχίες
Το Κουνέιτρα διαιρείται σε 2 επαρχίες:

* Κουνέιτρα
* Φικ

## Δείτε επίσης
* Κυβερνεία της Συρίας

κουνέιτρα
Κυβερνείο της Λατάκειας

Το **Κυβερνείο της Λατάκειας** (αραβικά: مُحافظة اللاذقية) είναι κυβερνείο της Συρίας. Έχει έκταση 2.297 τετρ. χιλιόμ. και πληθυσμό 991.000 κατοίκων (2010). Πρωτεύουσα είναι η Λατάκεια.

## Γεωγραφία
Το Κυβερνείο της Λατάκειας βρίσκεται βορειοδυτικά της Συρίας. Συνορεύει στα νότια με το Κυβερνείο Ταρτούς, στα ανατολικά με το Κυβερνείο Χάμα, στα βορειοανατολικά με το Κυβερνείο Ιντλίμπ και στα βόρεια με την Τουρκία. Έχει έκταση 2.297 τετρ. χιλιόμ..

## Επαρχίες
Το Κυβερνείο της Λατάκειας διαιρείται σε 4 επαρχίες:

* Αλ Χαφά
* Τζαμπλέ
* Λατάκεια
* Καρντάχα

## Πόλεις

## Δείτε επίσης
* Κυβερνεία της Συρίας

Λατακεια
Πρωτάθλημα Ηνωμένων Πολιτειών WWE

Το **Πρωτάθλημα Ηνωμένων Πολιτειών WWE** είναι ένας τίτλος επαγγελματικής πάλης που διαφημίζεται από την αμερικανική εταιρεία πάλης WWE. Είναι ένα δευτερεύων πρωτάθλημα και διεκδικείται από παλαιστές στο ρόστερ του WWE SmackDown.  Κάτοχος του τίτλου αυτή την περίοδο είναι ο Σίνσκεϊ Νακαμούρα.

## Ιστορία
Ο συγκεκριμένος τίτλος υπάρχει από το 1975 στην τότε εταιρεία NWA, που το 1988 εξαγοράστηκε από το WCW. Αυτό με την σειρά του, πουλήθηκε στο WWE το 2001, το οποίο έχει μέχρι σήμερα τα δικαιώματα του τίτλου. Από το Νοέμβριο του 2001, ο τίτλος είχε τεθεί σε αχρησία, αλλά επέστρεψε και πάλι στα σόου της εταιρείας τον Ιούλιο του 2003.

## Σημαντικότητα
Αυτή την στιγμή, ο τίτλος των Ηνωμένων Πολιτειών του WWE, θεωρείται τέταρτος σε αξία στην εταιρεία, αφού ακολουθεί τους παγκόσμιους τίτλους (Πρωτάθλημα WWE και Παγκόσμιο Πρωτάθλημα Βαρέων Βαρών) και το Διηπειρωτικό Πρωτάθλημα.

## Ιστορικό Πρωταθλητών

## Τα ρεκόρ
* 6 φορές είναι το ρεκόρ των κατακτήσεων, το οποίο κατέχει ο Ρικ Φλερ.
* Για 523 ημέρες είχε τον τίτλο στην κατοχή του ο Λεξ Λούγκερ, περισσότερο από όλους τους υπολοίπους.
* Για πέντε λεπτά είχε στη κατοχή του τον τίτλο ο Στιβ Όστιν, κάτι που σημαίνει ότι τον είχε λιγότερο από κάθε πρωταθλητή.
* Για 351 μέρες κράτησε τον τίτλο, ο Ντιν Αμπρόουζ, περισσότερες από τότε που ήρθε ο τίτλος στην κατοχή του WWE.
* Πρώτος πρωταθλητής στην ιστορία του τίτλου, ήταν ο Χάρλεϊ Ρέις.

## Δείτε επίσης

*Πρωτάθλημα WWE
*Παγκόσμιο Πρωτάθλημα Βαρέων Βαρών
*Διηπειρωτικό Πρωτάθλημα

## Παραπομπές


Κατηγορία:Επαγγελματική Πάλη
Κυβερνείο Νταράα

Το **Κυβερνείο Νταράα** () είναι κυβερνείο της Συρίας. Έχει έκταση 3.730 τ.χλμ. και πληθυσμό 998.000 κατοίκων (2010). Πρωτεύουσα είναι η Νταράα.

## Γεωγραφία
Το Νταράα βρίσκεται νοτιοδυτικά της Συρίας. Συνορεύει στα δυτικά με το Κουνέιτρα, στα ανατολικά με την Ας Σουγουαΰντα, στα βόρεια με τη Ριφ Ντιμάσκ και στα νότια με την Ιορδανία. Έχει έκταση 3.730 τ.χλμ.

## Επαρχίες
Το Νταράα διαιρείται σε 3 επαρχίες:

* Αλ Σαναμαΰν
* Νταράα
* Ίζρα

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

Νταραα
Κυβερνείο Ντέιρ αλ Ζορ

Το **Κυβερνείο Ντέιρ αλ-Ζορ** ή **Ντέιρ εζ-Ζορ** (αραβικά: مُحافظة دير الزور) είναι ένα κυβερνείο της Συρίας. Έχει έκταση 33.060 τ.χλμ. και πληθυσμό 1.202.000 κατοίκων (2010). Πρωτεύουσα είναι η Ντέιρ αλ-Ζορ.

## Γεωγραφία
Το Ντέιρ εζ-Ζορ βρίσκεται νοτιοδυτικά της Συρίας. Συνορεύει στα βόρεια με το αλ Χασακά, στα νότια με το Χομς, στα δυτικά με το Αρ Ρακκά και στα νότια με την Ιορδανία. Έχει έκταση 33.060 τ.χλμ.

## Επαρχίες

Το Ντέιρ εζ-Ζορ διαιρείται σε 3 επαρχίες:

* Αμπού Καμάλ
* Ντέιρ εζ Ζορ
* Μαγιαντίν 

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

Ντειρ εζ-Ζορ
Ριφ Ντιμάσκ

Το **Κυβερνείο Ριφ Ντιμάσκ** (αραβικά: محافظة ريف دمشق) είναι ένα κυβερνείο της Συρίας. Έχει έκταση 18.032  τ.χλμ. και πληθυσμό 2.744.000 κατοίκων (2010). Πρωτεύουσα είναι η Δαμασκός.

## Γεωγραφία
Το Ριφ Ντιμάσκ βρίσκεται νοτιοδυτικά της Συρίας. Συνορεύει στα βόρεια με το Χομς, στα βορειοδυτικά με το Κουνέιτρα, στα κεντρο-δυτικά με το Ιντλίμπ, στα νοτιοδυτικά με την Ας Σουγουαΰντα, στα βόρεια με την Τουρκία και στα νότια με την Ιορδανία. Έχει έκταση 18.032 τ.χλμ.

## Επαρχίες

Το Ριφ Ντιμάσκ διαιρείται σε 9 επαρχίες:

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

Ριφ Ντιμάσκ
Κοφίνου

Η **Κοφίνου** είναι κοινότητα της επαρχίας Λάρνακας στην Κύπρο.

Πριν το 1974 ήταν ένα αμιγές τουρκοκυπριακό χωριό. Ωστόσο, τώρα κατοικείται εξολοκλήρου από πρόσφυγες. Βρίσκεται 24 χλμ. περίπου από τη Λάρνακα. 

Είναι κτισμένη σε υψόμετρο 150 μέτρων και βρίσκεται δίπλα στον παλιό δρόμο Λευκωσίας - Λεμεσού. Στα βορειοανατολικά συνδέεται με το χωριό Μενόγεια και στα νοτιοανατολικά με το χωριό Αλαμινός. Απέχει από τη Λευκωσία περίπου 40 χλμ.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


Κατηγορία:Κοινότητες της Επαρχίας Λάρνακας
Κυβερνείο Ταρτούς

Το **Κυβερνείο Ταρτούς** () είναι ένα κυβερνείο της Συρίας. Έχει έκταση 1.892 τ.χλμ. και πληθυσμό 785.000 κατοίκων (2010). Πρωτεύουσα είναι η Ταρτούς.

## Γεωγραφία
Το Ταρτούς βρίσκεται κεντρο-δυτικά της Συρίας. Έχει έκταση 1.892 τ.χλμ.. 

## Επαρχίες

Το Ταρτούς διαιρείται σε 5 επαρχίες:

* Ας Σαΰχ Μπαντρ
* Μοανίγιας
* Σαφίτα
* Ντουραϋκίς
* Ταρτούς 

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

Ταρτούς
Κυβερνείο Χάμα

Το **Κυβερνείο Χάμα** () είναι ένα κυβερνείο της Συρίας. Έχει έκταση 8.883 τ.χλμ. και πληθυσμό 1.593.000 κατοίκων (2010). Πρωτεύουσα είναι η Χάμα.

## Γεωγραφία
Το Χάμα βρίσκεται κεντρικά της Συρίας. Έχει έκταση 8.883 τ.χλμ.. 

## Επαρχίες

Το Χάμα διαιρείται σε 5 επαρχίες:

* Αλ Σουκαϋλαμπίγια
* Χάμα
* Μασυάφ
* Μουαρντέ
* Σαλαμίγια

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 

Χάμα
Κυβερνείο Χομς

Το **Κυβερνείο Χομς** (αραβικά: مُحافظة حمص) είναι ένα κυβερνείο της Συρίας. Έχει έκταση 42.223 τ.χλμ. και πληθυσμό 1.763.000 κατοίκων (2010). Πρωτεύουσα είναι η Χομς.

## Γεωγραφία
Το Xoμς βρίσκεται κντρο-ανατολικά της Συρίας. Έχει έκταση 42.223 τ.χλμ.. Είναι το μεγαλύτερο κυβερνείο της Συρίας.

## Επαρχίες

Το Χομς διαιρείται σε 6 επαρχίες:

* Χομς
* Αλ Μουχαρράμ
* Παλμύρα 
* Αρ Ραστάν
* Αλ Κουσαΰρ
* Ταλκαλάχ 

## Δείτε επίσης
* Κυβερνεία της Συρίας

Χομς
Σταύρος Βενέτης

right|300 px|thumb|Το Δημοτικό Γυμναστήριο Αιγάλεω "Σταύρος Βενέτης"Ο **Σταύρος Βενέτης** (Αιγάλεω, 1940 - 4 Απριλίου 2009) ήταν Έλληνας ποδοσφαιριστής, μπασκετμπολίστας και διοικητικός παράγοντας, από τις σημαντικότερες μορφές του Αιγαλιώτικου αθλητισμού.

Ξεκίνησε την αθλητική του σταδιοδρομία σαν τερματοφύλακας, στην Ιεράπολη. Υπήρξε επίσης ένας από τους πρώτους καλαθοσφαιριστές του Αιγάλεω Α.Ο., κατά την περίοδο 1956-1966 και παράλληλα τερματοφύλακας της ποδοσφαιρικής ομάδας του συλλόγου.

Στη συνέχεια διατέλεσε παράγοντας του σωματείου για σχεδόν τέσσερις δεκαετίες, σε διάφορες θέσεις ευθύνης. 
Συγκεκριμένα, χρημάτισε μέλος του ερασιτέχνη Αιγάλεω Α.Ο., διευθυντής του Κλειστού Γυμναστηρίου Αιγάλεω,έφορος του τμήματος μπάσκετ έως και την περίοδο 2007-08, αλλά και μέλος του Συνδέσμου Βετεράνων Αιγάλεω Α.Ο. ("ΣΥ.ΒΕ.Π.Α.Π.").

Το βράδυ της 4ης Απριλίου 2009 απεβίωσε ξαφνικά, από εγκεφαλικό επεισόδιο. 
Μερικές ημέρες μετά το θάνατό του, η διοίκηση της ΚΑΕ Αιγάλεω, που τότε αγωνίζονταν στην Α1 Ανδρών, ονόμασε, προσωρινά και σαν ένδειξη τιμής στη μεγάλη προσφορά του, μια μη χρησιμοποιούμενη κερκίδα στο Κλειστό Γυμναστήριο της πόλης, ως "Εξέδρα Σταύρος Βενέτης", ενώ λίγο  αργότερα, ο Δήμος Αιγάλεω μετονόμασε επίσημα το Γυμναστήριο Αιγάλεω σε "Δημοτικό Γυμναστήριο Αιγάλεω Σταύρος Βενέτης".

## Πηγές - Παραπομπές


Κατηγορία:Καλαθοσφαιριστές Αιγάλεω